صلاح‌الدین دمیرتاش
صلاح الدین دمیرتاش (بزائه ۱۹۷۳ پالو (= خارپوت) الازیغ استان دله) اتا زازاکی هستهکه شمالی کوردستون دله دنیا بموئه.  وه حقوقدون، وکیل، سیاسی-مدنی فعال و حقوق بشر ِمدافعون جه هسته و صلح و دمکراسی حزب ِرهبری و دموکراتیک خلق حزب ِدوره‌یی ریاست ره دانّه. 

وه اولین بار وقتی دبیرستان دله دَیّه حلبچه بمبارون سَره شه کوردی هویت جه آشنا بیّه و بعدها وات آیدین ِبَمردِن سَره اولین بار وسّه اتا اعتراضات دله شرکت هاکِرده. ونه بِرار چن سال بعد دستگیر بیّه و اونجه جه تصمیم بَییته حقوق بَخونده تا وکیل بَواشه و سیاسی زندونی‌ئون ِپرونده ره کمترین دستمزد جه قبول هاکنه. وه شه گانه چن بار خاسته بوره پ‌ک‌ک دله اما نتونِسته موفق بَواشه. وه شه درس ره حقوق ِرشته دله دمباله بَییته و ترکیه‌ی ِحقوق‌بشر ِگروه دله بورده.

وه اول که بورد بی‌یه ترکیه‌ی ِحقوق‌بشر ِانجمن (IHD) دله، عثمان بایدمیر اونجه‌ی ِرییس بی‌یه. وقتی بایدمیر دیاربکر ِنماینده بَیّه، دمیرتاش ونه مقوم ره بَییته و مدتی عفوبین‌الملل جه همکاری کارده. ونه وقت ویشته اینتی گذشته که وه مشکوک ِقتلون سَر تحقیق کارده. 

وه مدت‌ها پ‌ک‌ک ِحقوقی و مدنی نهادون دله فعالیت کارده. این پست پیش از وه ونه گتِ برار، نورالدین دمیرتاش، دَس دَیّه. صلاح‌الدین اولین بار انتخابات سال ۲۰۱۱ میلادی دله، شه ۳۴ سالگی گادِر، ترکیه‌ی ِپارلمون سَره رای بالا جه حکاریِ نماینده بیّه.  وه سال ۲۰۱۴ ترکیه‌ی ریاست جمهوری وسه شه ره نومزه هاکرده. 

وه اتا کورد ِزنا جه ازدواج هاکرده و اسا دِتا کیجا دانّه.  وه بلد نی‌یه کوردی جه گپ بزنه و ادعا کانده که دره این زوون ره آموزش وینده و چون وچگی جه ترکی استامبولی گپ بزو، نتونده رسمی مراسمون دله کوردی هچّی باوّه، البته ونه ماری زوون هم زازاکی هسته، نا کوردی. جالب اینکه دمیرتاش شه ره اتا کوردی ناسیونالیست هم ندونده. وه باغلاما جه خله حرفه‌یی ساز بزوئن ره بَلِدِه.

منبع
 پانویس

 دیگر منابع
 پیام نیر (پەیامنێر)
 کوردپرس: یک کُرد ناسیونالیست نیستم/ ترکیه دولت کردهای عراق را به رسمیت بشناسد 
 العالم: کارهای ممنوع در روز انتخابات ترکیه

زننه آدمون
کوردستون سیاست مدارون
ترکیه سیاست مدارون
خلقون دموکراتیک حزب